
Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853
E-mail: titkarsag@ph.martfu.hu
Előterjesztés

a telekadóról szóló önkormányzati rendelet megalkotására

Martfű Város Önkormányzata Képviselő-testületének 

2015. november 26-i ülésére

Előkészítette: Papp Ferenc adóügyi előadó
Véleményező: Pénzügyi, Ügyrendi és Városfejlesztési Bizottság

Döntéshozatal: minősített többség 

Tárgyalás módja: nyilvános ülés

Indoklás

Martfű Város Önkormányzata Képviselő-testületének a telekadóról szóló ___/2015.(___.___.) önkormányzati rendeletének megalkotásához
A helyi adókról szóló 1990. évi C. törvény 1. § (1) bekezdése felhatalmazza a települési önkormányzatot, hogy (a törvény 6. §-ában meghatározott keretek között) helyi adókat vezessen be.

Martfű Város Önkormányzata illetékességi területén a helyi adók közül már korábban bevezetésre került az iparűzési adó, az építményadó és az idegenforgalmi adó. Az említett adónemek önkormányzatunknál beváltották a hozzájuk fűzött reményeket, az említett adókból befolyó bevételek jelentős mértékben hozzájárulnak a város költségvetéséhez.

Hatályos telekadó rendelete jelenleg nincs városunknak, de bizonyos településpolitikai szempontok alapján megfontolandó lenne ennek az adónemnek a bevezetése is.

A helyi sajátosságokból adódóan a többi adónemhez viszonyítva jelentős helyi adóbevételt nem eredményezne ugyan Martfű város számára a telekadó, de az alábbiakban vázolt szempontok alapján indokolt lenne bevezetése.

Az utóbbi évek hosszú ideig tartó pangását követően éledni látszik az ingatlanpiac. Az ingatlanok (főleg lakóingatlanok) adás-vételében ez már mutatkozik. Bár a lakásépítési, építkezési adatokban jelenleg még nem tapasztalható számottevő változás, a jövőben várhatóan ezen a területen is beindulhat a növekedés. Az építkezésekhez telkek szükségesek, melyek kialakítása, bevonása az épített környezetbe, fontos az önkormányzat számára. Ez ugyanúgy vonatkozik a már meglévő, de az elkövetkezendőkben kialakítandó telkekre is.

A tervezett telekadó rendelet az építménnyel már beépített telkeket egyáltalán nem adóztatná, a cél az lenne, hogy az üres telkek beépítésre kerüljenek.

Martfű város több más településsel együtt a lakosságcsökkenés problémájával küzd. Hosszú távon a lakosság, ezen belül is a fiatalok megtartását, vagy az ország más részeiről a városunkba vonzását mindenképpen elsődleges feladatnak kell tekinteni.
Éppen ezért a rendelet nem csak a már építménnyel beépített telkeket mentesítené, hanem bármely adóalany esetében egy (1 db) beépítetlen telek is mentes lenne az adó alól. Adóterhet csak annak a tulajdonosnak (vagyoni értékű jog birtokosnak) jelentene, aki/amely felhalmozás céljából birtokolja a beépítetlen területeket anélkül, hogy építkezne azokra.

Az előterjesztés az építményadó mértékét 40,- Ft/m2/év adómértékben javasolja megállapítani, a maximálisan bevezethető 336,- Ft/m2/év adómértékhez képest.

Előzetes hatásvizsgálat

Martfű Város Önkormányzata Képviselő-testületének a telekadóról szóló ___/2015.(___.___.) önkormányzati rendeletéhez

A rendelet-tervezet címe:

Martfű Város Önkormányzata Képviselő-testületének ___/2015.(___.___.) önkormányzati rendelete a telekadóról
1.) Társadalmi-gazdasági hatása:


A rendelet az építmény nélküli telkek tulajdonosai számára keletkeztet adóterhet.
2.) Költségvetési hatása:


Körülbelül 1 millió forinttal növelheti a költségvetés adóbevételeit.

3.) Környezeti, egészségi következményei: nincs 

4.) Adminisztratív terheket befolyásoló hatása:


A rendszeresítendő nyomtatványokat és a kibocsátandó határozatokat, a nyilvántartást tekintve az adminisztratív terhek növekedése várható.

5.) A rendelet megalkotásának szükségessége: 


A beépítetlen területek beépítésének ösztönzése.

6.) A rendelet megalkotásának elmaradása esetén várható következmények: 

A költségvetési bevétel elmaradása.

7.) A rendelet alkalmazásához szükséges feltételek:

A rendelet alkalmazásához a személyi, szervezeti, tárgyi, pénzügyi feltételek rendelkezésre állnak.

Martfű, 2015. november 26. 










Dr. Papp Antal 










polgármester

Látta: Szász Éva 


jegyző

MARTFŰ VÁROS ÖNKORMÁNYZATA

KÉPVISELŐ-TESTÜLETÉNEK

____/2015.(___.___.) önkormányzati rendelete
a telekadóról
Martfű Város Önkormányzatának Képviselő-testülete Magyarország Alaptörvénye 32. cikk (1) bekezdés a) és h) pontjában biztosított feladatkörében eljárva, Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 13. pontjában, és a helyi adóról szóló 1990. évi C. törvény 1. § (1) bekezdésében foglalt felhatalmazás alapján a telekadóról a következő rendeletet alkotja:

A rendelet hatálya

1. §  (1) E rendelet hatálya Martfű Város Önkormányzata közigazgatási területének belterületi részére terjed ki.
        (2) Az adó bevezetésének időtartama határozatlan idejű.
Adókötelezettség

2. §  Adóköteles az önálló helyrajzi számmal ellátott, az ingatlan nyilvántartás szerint kivett beépítetlen területként nyilvántartott földterület (e rendeletben a továbbiakban: telek). 
Az adó alapja
3. §  Az adó alapja a telek négyzetméterben számított területe.
Az adó mértéke

3. §  Az adó évi mértéke 40,- Ft/m2.
Adómentesség

4. §  Az önkormányzat döntése alapján mentes az adó alól az adóalany tulajdonában lévő egy telek.
Záró rendelkezések

5. §  E rendelet 2016. január 1-jén lép hatályba.


Dr. Papp Antal
Szász Éva

